Rossiya va Xitoy harbiylari avgust o‘rtasida “Sibu” deb nomlangan tezkor-strategik mashg‘ulotlar o‘tkazadi. Mashg‘ulotlarda 10 ming kishi ishtirok etadi. Foto: Reuters Rossiyadan mashg‘ulotlarda Sharqiy harbiy okrug qo‘shilmalaridan birining bo‘linmasi ishtirok etadi. Mashg‘ulotlar Xitoy armiyasining Ninsya-Xuey muxtor rayonida joylashgan “Tsintunsya” poligonida o‘tadi. Mashg‘ulotlarga jangovar samolyotlar, artilleriya va zirhli texnika ham jalb qilinadi. Ular ikki davlat harbiy kontingentining qo‘shma qo‘mondonligi ostida o‘tadi. Ta’kidlanishicha, mashg‘ulotlardan ko‘zlangan maqsad Rossiya-Xitoy munosabatlarini mustahkamlash, ikki davlat qurolli kuchlari o‘rtasidagi harbiy hamkorlik va do‘stlik darajasini oshirish, terrorchilikka qarshi kurashdagi qat’iyat va tayyorgarlikni namoyish etish, mintaqada tinchlik va barqarorlikni birgalikda himoya qilish hisoblanadi.